**Tájékoztatás májusban induló közösségi animátor képzésről**

A Nemzeti Agrárszaktanácsadási, Képzési és Vidékfejlesztési Intézet helyi közösség- és vidékfejlesztő szakemberek, **az újonnan létrejövő többfunkciós szolgáltató központok** **munkatársai**, illetve az IKSZT-k munkatársai részére akkreditált 40 órás közösségi animátor képzést indít 2014. májusában.

**A képzés célcsoportja:**

Helyi közösség- és vidékfejlesztő szakemberek, elsősorban ***az újonnan létrejövő többfunkciós szolgáltató központok*** munkatársai.

**Azon többfunkciós szolgáltató központoknak, amelyek utolsó kifizetési kérelmüket 2014. május 31-ig kívánják benyújtani a Mezőgazdasági és Vidékfejlesztési Hivatal részére, a kérelem benyújtásának időpontjáig a képzés sikeres elvégzéséről tanúsítvánnyal kell rendelkezniük.**

A képzés fontos célcsoportját jelentik továbbá az Integrált Közösségi és Szolgáltató Terek munkatársai. Már jelen felhívásban szeretnénk azonban tájékoztatni az *IKSZT munkatársakat*, hogy *részükre 2014. júniusában újból meghirdetésre kerül* a képzési program.

**A képzés célja:**

Olyan gyakorlatorientált ismeretek átadása a közösség- és vidékfejlesztő emberek számára, amelyeknek megszerzésével alkalmazni tudják a jogszabályi előírásokat, megismerik a vidékfejlesztési támogatások rendszerét. Kapcsolatot tartanak a települések gazdasági szférájával, egyeztetnek a szakhatóságokkal, elősegítik a település saját erőforrásainak felismerését és kiegészítését külső erőforrásokkal. Részt vesznek a 2014-2020 közötti Európai Uniós programozási időszak helyi tervezési feladatainak animációjában.

**A képzés tartalma:**

• Jogi és ügyviteli alapok (4 óra)

• Vidékfejlesztési ismeretek (8 óra)

• Az Integrált Közösségi és Szolgáltató Tér működtetésének gyakorlati ismeretei (4 óra)

• Kultúraközvetítés és közösségfejlesztés (16 óra)

• Elektronikus információs szolgáltatások (8 óra)

**A képzés időtartama:** 2014. május közepén 5 képzési napon (összesen 40 kontakt óra)

*A képzési időpontok a jelentkezési időszakot követően kerülnek meghatározásra, egyeztetve a jelentkezőkkel.*

**A képzési helyszínek:** a pontos helyszíneket a szervezők a jelentkezések figyelembe vételével, a későbbiekben határozzák meg. Előreláthatóan Budapesten zajlik majd a képzési program.

A képzés részvételi díja ***bruttó 30.000 Ft/fő***, amely a résztvevők helyi és helyközi utazásának, esetlegesen felmerülő szállás és étkezés igényeinek költségét nem tartalmazza, arról a résztvevőknek egyénileg szükséges gondoskodniuk. .

A képzési díj megfizetésére kizárólag átutalással van lehetőség az alábbi, Nemzeti Agrárszaktanácsadási, Képzési és Vidékfejlesztési Intézet által vezetett fizetési számlaszámon:

**10032000-01743276**

Kérjük, hogy az átutalás közlemény rovatában az azonosításhoz mindenképpen tüntessék fel a „jelentkező nevét”, illetve az „közösségi animátor képzés díja” szövegrészt! Az átutalás teljesítésének végső határideje: **2014. április 23. (szerda)**

**A jelentkezés feltételei:**

* ***Érettségi bizonyítvány***, amelynek hiteles másolatát a jelentkezési lappal együtt szükséges megküldeni
* ***Jelentkezési lap*** kitöltése és megküldése

A jelentkezés feltétele a részvételi díj befizetése. A határidőig beérkező valamennyi érvényes jelentkezést befogadjuk. A képzési helyszínt és az időpontokat a szervezők a jelentkezések összesítését követően határozzák meg.

**A jelentkezés módja:** elektronikus úton, az [animator@nakvi.hu](mailto:animator@nakvi.hu) címre küldött e-mailben, kitöltött ***JELENTKEZÉSI LAP*** csatolásával.

**JELENTKEZÉSI HATÁRIDŐ: 2014. április 23. (szerda) 17.00 óra**

Bővebb információk az alábbi linkre kattintva megtekinthetők:

<http://www.ikszt.hu/hirek/majusban-ujra-kozossegi-animator-kepzes-.html>

További információ:

ikszt@ikszt.hu

Pernekker Kitti, vidékfejlesztési referens

06-1/362-8144